LPN ออกหุ้นกู้ 1.5 พันลบ. ดอกเบี้ย 4.1% ขายนักลงทุนทั่วไป-สถาบัน 10-12 พ.ค.นี้
LPN ออกหุ้นกู้ 1.5 พันลบ. อายุ 3 ปี ชูดอกเบี้ย 4.10% ต่อปี เสนอขายนักลงทุนทั่วไป-สถาบัน 10-12 พ.ค.65 นำเงินชำระหนี้หุ้นกู้เดิม-เงินทุนหมุนเวียน ฟาก “ทริสเรทติ้ง” จัดอันดับความน่าเชื่อของหุ้นกู้ "BBB" แนวโน้ม "Stable"
LPN ออกหุ้นกู้ 1.5 พันลบ. อายุ 3 ปี ชูดอกเบี้ย 4.10% ต่อปี เสนอขายนักลงทุนทั่วไป-สถาบัน 10-12 พ.ค.65 นำเงินชำระหนี้หุ้นกู้เดิม-เงินทุนหมุนเวียน
25 เม.ย. 2565

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ระบุว่า บริษัทฯ ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 มูลค่าไม่เกิน 1,500 ล้านบาท แบ่งเป็นมูลค่าเสนอขายไม่เกิน 1,200 ล้านบาท และหุ้นกู้สำรองเพิ่มเติมไม่เกิน 300 ล้านบาท อายุ 3 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ 4.10% ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนทั่วไปและผู้ลงทุนสถาบัน ระหว่างวันที่ 10-12 พฤษภาคม 2565 ผ่านธนาคารกรุงเทพ ธนาคารกรุงไทย และ บล.กรุงไทย เอ็กซ์สปริง
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ไปชำระคืนหนี้จากการออกตราสารหนี้ ไม่เกิน 1,168 ล้านบาท ภายในเดือนพฤษภาคม 2565 และ ใช้เป็นเงินลงทุนหมุนเวียนในกิจการไม่เกิน 332 ล้านบาทภายใน 1 ปี
ขณะที่บริษัท ทริสเรทติ้ง จำกัด จัดอันดับความน่าเชื่อของหุ้นกู้ “BBB” แนวโน้มอันดับเครดิต “Stable” เมื่อวันที่ 4 เมษายน 2565